אמה האוזר

אמה האוזר (בהונגרית: Hauser Emma; 11 ביוני 1886, דונפלדוואר<ref></ref> – 10 בינואר 1945, בודפשט)<ref></ref> הייתה רופאה גינקולוגית יהודייה־הונגרייה, רופאה ראשית בקופת החולים MABI ומחלוצות הגינקולוגיה והחינוך להיגיינה של נשים עובדות בהונגריה. האוזר הייתה אשתו של הווטרינר והסופר מיהאי רונאי, ואמו של הסופר, המשורר והמתרגם מיהאי אנדראש רונאי. היא נרצחה בשואה.

==ביוגרפיה==
אמה האוזר נולדה למשפחה יהודית כבתם של הסוחר יוז'ף האוזר יליד אויפשט ואילונה באומגרטן. משפחתה הייתה קשת יום. לפי עדות כלתה, האמנית מריאן גאבור, בית הספר התיכון המליץ עבורה, כתלמידה מצטיינת, על מלגה ללימודים גבוהים. כך הצליחה להתקבל לפקולטה לרפואה של אוניברסיטת בודפשט.

בשנת 1909, האוזר הייתה בין הנשים הראשונות שסיימו לימודי רפואה באוניברסיטת בודפשט ובהמשך הייתה לאחת מהמומחיות הבודדות בגינקולוגיה בהונגריה של זמנה. הראשונה הייתה שרולטה שטיינברגר, גם היא יהודייה, שקיבלה את התואר דוקטור לרפואה בשנת 1900 והתמחתה בגינקולוגיה בחו"ל. ב־5 ביוני 1911 נישאה אמה האוזר למיהאי רונאי (1879–1945).<ref></ref>

בשנת 1913 פנתה האוזר במברק ביחד עם כמה רופאות הונגריות נוספות לראש הוועדה לזכויות בחירה של מפלגת העבודה ההונגרית, כדי שידאג להצבעת מפלגתו למען מתן זכות בחירה לנשים.<ref> (דרוש מינוי בתשלום כדי לגשת למאמר)</ref>

במהלך ארבע שנות מלחמת העולם הראשונה פעלה האוזר כרופאה בבית חולים צבאי. בשנים 1918–1920 הייתה הרופאה של "בית החולים לעניים ארז'בט",<ref></ref><ref>[https://www.wikizero.com/hu/Ferenc_József_Kereskedelmi_Kórház?msclkid=17c87835a81711ecafa1bb61470a76e6 צילום משנת 1900 של בית החולים לעניים ארז'בט מופיע במאמר] </ref> שברובע 7 בבודפשט. בהמשך, עברה ל"בית החולים המסחרי פרנץ יוזף"<ref>[https://www.wikizero.com/hu/Ferenc_József_Kereskedelmi_Kórház?msclkid=17c87835a81711ecafa1bb61470a76e6 תולדות בית החולים ושינוי השמות במשך השנים] (בהונגרית)</ref><ref>[https://mandadb.hu/tetel/10793/Ferenc_Jozsef_Kereskedelmi_Korhaz?msclkid=17c81cf0a81711ec89980cc7f10e166e צילום בית החולים מבחוץ] באתר MANDA</ref><ref>[https://mandadb.hu/tetel/10797/Ferenc_Jozsef_Kereskedelmi_Korhaz_Korterme?msclkid=17c72e16a81711ec90abba91abd0c20a אחד מאולמות החולים של בית החולים בזמנו] באתר MANDA</ref> שבשנת 1924 נפתחה בו מחלקת הנשים ובשנת 1927 הפך לקופת-חולים חשובה ושמו שונה ל-MABI. אמה האוזר מונתה ב-1931 כרופאה ראשית במוסד זה, שבו, ב-15 השנים שעד פרוץ מלחמת העולם השנייה עלה מספר המיטות בבית החולים מ-150 ל־350.

מומחיותה הידועה הייתה טיפולי הריון. כלתה האמנית מריאן גאבור סיפרה בראיון עיתונאי בשנת 2005: "הייתה לה מומחיות לטיפול במי שלא יכלה ללדת במשך שנים. היא השקיעה במטופליה זמן רב. לבעלי הייתה חברה לכיתה ששני בניה נולדו כך עקב טיפוליה. המשפחה הייתה אסירת תודה לנצח על כך."<ref>[https://www.centropa.org/node/84030?msclkid=6d406b50a77d11ecab5bf4ec9680568e כלתה, מריאן גאבור מספרת על אמה האוזר]</ref>

אמה האוזר עבדה גם כרופאת בתי ספר ראשית ולימדה מדעי בריאות באנגיאלפלד (חלק מרובע 13 של בודפשט). היא תמכה בטיפול קהילתי והעבירה הרצאות באקדמיות לעבודה. בעבודתה זו, בכתביה ובהרצאותיה הייתה יוזמת החינוך להיגיינה של נשים עובדות ואחת מחלוצות הבריאות והרווחה של הנשים בהונגריה.[https://docplayer.hu/1136004-Magyar-orvoseletrajzi-lexikon-kapronczay-karoly.html.&#x20;אמה&#x20;האוזר&#x20;עמוד&#x20;100]

ב־10 בינואר 1945, בכיכר פרנץ ליסט שבמרכז בודפשט, נרצחה אמה האוזר יחד עם בעלה ועם בנה הצעיר, בידי אנשי מפלגת צלב החץ. היא קבורה בחלקת החללים בבית הקברות היהודי ברחוב קוזמה, בקבר משותף עם בעלה (A-1-14).

== כתביה ==
* [http://nektar.oszk.hu/hu/manifestation/3351862 האישה ומקצוע המסחר הקמעונאי מנקודת מבט של היגייניה]. בודפשט 1912

== לקריאה נוספת ==
* [https://opac-nevter.pim.hu/en/record/-/record/PIM95195 אמה האוזר במאגר הנתונים של המוזיאון הספרותי פטפי]
* [http://mek.oszk.hu/00300/00355/html/ABC05727/06063.htm לקסיקון ביוגרפי הונגרי]. עורכת ראשית אגנש קניירש. 1967.
* [https://regi.tankonyvtar.hu/hu/tartalom/tkt/magyar-orvoseletrajzi/adatok.html לקסיקון לביוגרפיות של רופאים]. 2004. 
*

== קישורים חיצוניים ==
* [https://www.centropa.org/node/84030?msclkid=6d406b50a77d11ecab5bf4ec9680568e ראיון מקיף עם כלתה של אמה האוזר האמנית מריאן גאבור עליה ועל משפחתה] 2005 (בהונגרית). באתר centropa
* [https://www.centropa.org/de/node/87622 הודעת האבל והלוויה ותיאור של משפחת רונאי] באתר הגרמני (בהונגרית) Centropa
* [https://www.wikizero.com/hu/Ferenc_József_Kereskedelmi_Kórház?msclkid=17c87835a81711ecafa1bb61470a76e6 בית החולים המסחרי פרנץ יוזף], MABI ובית החולים ברחוב שאנדור פטרפי. אותו בית חולים בשמות שונים

== הערות שוליים ==

קטגוריה:רופאות יהודיות הונגריות
קטגוריה:נספות השואה
קטגוריה:בוגרות אוניברסיטת אטווש לוראנד בודפשט
קטגוריה:יהודים בשואה: הונגריה
קטגוריה:גינקולוגיות
קטגוריה:רופאות המאה ה-20
קטגוריה:משפחת רונאי
קטגוריה:גינקולוגים יהודים
קטגוריה:נספי השואה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידות 1886
קטגוריה:הונגרים שנולדו ב-1886
קטגוריה:נפטרות ב-1945
קטגוריה:הונגרים שנפטרו ב-1945